OpenLLM-France/wikimedia huggingface dataset:
# Juan José Carbó Gatignol

Juan José Carbó Gatignol (Sueca, 19 de març de 1927 - Sueca, 15 de maig de 2010) va ser un dibuixant de còmic valencià, adscrit a l'Escola Valenciana de còmic, encara que també va treballar per a Editorial Bruguera.

## Biografia

Comença a dibuixar en una escola de dibuix del seu poble natal, on va estudiar amb el pintor Alfredo Claros Garcia. En 1939, es muda amb la seua família a València, on a causa de la defunció del seu pare compatibilitza les classes de dibuix en l'Escola de Belles Arts de Sant Carles amb els seus primers treballs, fins que en 1944 obté per oposició una plaça de funcionari en la Seguretat Social, ja que no abandonaria en tota la seua vida.
En 1949 comença també la seua carrera professional com historietista amb el seu personatge Don Homobono per a la revista infantil de breu vida Cubilete de l'editorial Gong. Realitzant el servei militar, entra en contacte amb Editorial Valenciana. Per a ella crearà nous personatges com Robustiano Fortachón i El Penado 113, per a la revista Jaimito i Ivanchito per a Pumby, a més de realitzar portades i especialitzar-se en seccions didàctiques (¿Cuánto sabes?), de notícies (¡Ocurre cada cosa!), biografies d'esportistes (Galería de Ases) i d'acudits.
Carbó va continuar treballant per a la citada editorial fins a finals dels anys setanta, però des de principis d'esta dècada havia començat a compatibilitzar-la amb Editorial Bruguera, en un moviment idèntic al dels seus companys Rojas o Sifré. Allí, en Pulgarcito, publica les historietes del seu personatge Plácido Guerra.
En els anys 80, va col·laborar en el suplement Pipa del Diario de Valencia, en la revista fallera El Coet i en la revista per a adults Reseo. Entre 1993 i 1994, també publica la tira del seu personatge Tonet en la revista Papers d'Educació de la Consellería de Cultura. El març de 2005, la Universitat d'Alacant li va concedir el premi "Notario de l'humor" en reconeixement de tota la seva trajectòria, al costat de Xaquín Marín.

## Estil

El crític Pedro Porcel ha elogiat, més enllà del seu dibuix estàtic i aparentment gris, el seu sentit clàssic de la composició i la seua gran imaginació per concebre Gags.

## Referències

* ↑ Triste adiós al padre de 'Ivanchito' para Levante-EMV.com El Mercantil Valenciano, 17/05/10.
* 1 2 3 4 Entrevista a Juan José Carbó Gatignol "Carbó" Arxivat 2010-05-21 a Wayback Machine. por José María Varona para AACE, 04/2006.
* 1 2 Entrevista al creador de Robustiano Fortachón por Lamberto Ortiz para FECO España, 8/04/2009.
* 1 2 Porcel (2002), 413.
* ↑ Los humoristas (sic) Carbó y Antonio Martín, notarios del humor por la UA., nota de prensa de la Universidad de Alicante, 21/03/2006.

## Bibliografia

* PORCEL TORRENS, Pedro. Clásicos en Jauja. La historia del tebeo valenciano. Alicante, 2002. ISBN 84-89929-38-6.

## Enllaços externs

* Comic creator: Juan José Carbó Catignol a la Comiclopedia de Lambiek
* Tebeos de Editorial Valenciana: Carbó Arxivat 2010-05-23 a Wayback Machine., amb algunes imatges de les seues obres, per Javier Vicent, 2002-2005
# Amt Viöl

Amt Viöl (frisó septentrional Amt Fjåål ) és un amt del districte de Nordfriesland, a Slesvig-Holstein, Alemanya, que comprèn la part continental septentrional del districte. Té una extensió de 177,75 km² i una població de 9.125 habitants (2008). La seu és a Viöl. El burgmestre és Hans-Jes Hansen.

## Subdivisions

L'Amt Viöl és format pels municipis:
* Ahrenviöl
* Ahrenviölfeld
* Behrendorf
* Bondelum
* Haselund
* Immenstedt
* Löwenstedt
* Norstedt
* Oster-Ohrstedt
* Schwesing
* Sollwitt
* Viöl
* Wester-Ohrstedt
# Orrick

Orrick és una població dels Estats Units a l'estat de Missouri. Segons el cens del 2000 tenia 889 habitants.

## Demografia

Segons el cens del 2000, Orrick tenia 889 habitants, 340 habitatges, i 246 famílies. La densitat de població era de 250,5 habitants per km².
Dels 340 habitatges en un 39,1% hi vivien nens de menys de 18 anys, en un 55,3% hi vivien parelles casades, en un 13,8% dones solteres, i en un 27,4% no eren unitats familiars. En el 23,5% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,1.
Per edats la població es repartia de la següent manera: un 29,8% tenia menys de 18 anys, un 8,3% entre 18 i 24, un 32,3% entre 25 i 44, un 18,4% de 45 a 60 i un 11,1% 65 anys o més.
L'edat mediana era de 33 anys. Per cada 100 dones de 18 o més anys hi havia 94,4 homes.
La renda mediana per habitatge era de 37.500 $ i la renda mediana per família de 44.205 $. Els homes tenien una renda mediana de 32.250 $ mentre que les dones 21.198 $. La renda per capita de la població era de 15.215 $. Entorn del 10,6% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orrick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Orrick». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Renault FT

El Renault FT-17 és el tanc francès més conegut en la Primera Guerra Mundial, va estar en servei en l'exèrcit francès fins i tot el començament de la Segona Guerra Mundial.

## Presentació

El tanc Renault FT 17 es pot considerar el primer tanc modern, un disseny francès que després de la Gran Guerra va ser copiat i exportat a quantitat de països (entre ells Espanya amb el Tanc Trubia A4). Pot considerar-se modern per la seva disposició i xassís amb torreta superior, que posteriorment seria l'estàndard per a la majoria dels carros de combat.
Es tractava d'un carro lent, de suport a la infanteria, amb una velocitat màxima de 6-8 km/h, i una tripulació de només dos homes, el cap-tirador, situat a la torreta, i el conductor, situat al frontal del vehicle. Motor, canvi i altres elements mecànics ocupaven la part posterior del vehicle.

## Fabricació

D'aquest model se'n van fabricar més de 3.000 unitats durant la Gran Guerra, estant en servei fins i tot el 1944, any en què els alemanys de la França ocupada els van utilitzar en els combats que van tenir lloc als carrers de París.

## Versions

Existien dues versions en funció del seu armament, una muntava el canó curt de 37 mm Puteaux SA-18, i l'altra la metralladora de 8 mm Hotchkiss Mle 1914. Els carros espanyols portaven la metralladora de la mateixa marca de calibre 7 mm. Posteriorment es van fabricar algunes unitats de comandament desarmades.

## Els FT-17 a Espanya

Entre els països que van comptar amb aquest carro després de la Primera Guerra Mundial, Espanya en va rebre un per a la seva avaluació el 1919.
El 1925, foren usats en el desembarcament d'Alhucemas, però la llanxa K que els transportava encallà i no van poder ser usats en les primeres onades de combats. Posteriorment mostrarien la seva eficàcia en la guerra del Rif, tot i que mostrant clarament la seva tendència a quedar indefensos quan la seva única peça s'avariava o reescalfava.
Posteriorment serien usats a Astúries, en els combats de la revolució d'octubre, i amb l'arribada de la guerra civil, 5 quedarien en mans governamentals, a Madrid i uns altres 5 en mans revoltades, a Saragossa. El bàndol republicà en compraria a Polònia uns altres 64 que aquests anaven a enviar a desballestament.
Els carros Renault es van mostrar molt actius al front nord i en els combats de la batalla de Madrid, i les seves últimes accions en Espanya se centren en els últims dies de la guerra, a Madrid, en les lluites entre comunistes i homes de Segismundo Casado.

## Referències

* ↑ de Mazarrasa, Javier. Blindados en España (en castellà). vol.2: La Dificil Postguerra 1939–1960. Quiron Ediciones, 1994, p. 184. ISBN 84-87314-10-4.

## Bibliografia

* Zaloga, Steven J., James Grandsen (1984). Soviet Tanks and Combat Vehicles of World War Two, London: Arms & Armour Press. ISBN 0-85368-606-8

## Enllaços externs

* American six-ton tank M1917 – Walk around photos
* Description and pictures at WWII Vehicles
* Tanc francès FT-17 en acció
# Pluna

Pluna (Primeres Línies Uruguaianes de Navegació Aèria) és l'aerolínia nacional de l'Uruguai, amb la base tècnica i l'aeroport principal a Montevideo. Pluna va ser fundada el 20 de novembre de 1936 pels germans Alberto i Jorge Márquez Vaeza.

## Flota actual

* 7 Bombardier CRJ 900ER (CX-CRA, CX-CRB, CX-CRC, CX-CRD, CX-CRE, CX-CRF, CX-CRG)

## Flota històrica

* Boeing 737-200
* Boeing 737-300
* Boeing 757-200
* Boeing 767-300

## Destinacions

* Asunción
* Buenos Aires
* Madrid
* Porto Alegre
* Punta del Este
* Rio de Janeiro
* Santiago de Xile
* São Paulo

## Referències

* ↑ La flota de Pluna a ch-aviation.ch

## Enllaços externs

             A Wikimedia Commons hi ha contingut multimèdia relatiu a: Pluna
* Pàgina web oficial de Pluna Arxivat 2010-08-04 a Wayback Machine.
# Foca ocel·lada

La foca ocel·lada (Pusa hispida), coneguda igualment pels noms inuit de netsik o nattiq, és una foca sense orelles aparents que viu a les costes del nord de la Terra. És una de les 10 espècies més amenaçades pel canvi climàtic.

## Descripció

Els adults fan de 85 a 160 cm de llarg i pesen de 40 a 90 kg. Són de color gris pàl·lid amb taques negres i les taques sovint esan envoltades per anelles. Algunes subespècies també viuen en aigües dolces.

## Biologia

Les femelles arriben a la maduresa sexual als 5-7 anys i els mascles ho fan als 6-8 anys. Pareixen sobre el gel i ho fan de mitjans de març a principis d'abril. El període de gestació és d'uns 9 mesos. Són els únics pinnípedes que mantenen un forat respiratori en el gel i això els permet aprofitar hàbitats que els altres no poden.
Els seus depredadors naturals són l'orca, l'os polar, el llop i goluts; és una presa important per a l'amenaçat os polar.

## Dieta

S'alimenta de bacallà i altres peixos i crustacis.

## Subespècies

* Pusa hispida hispida: costes àrtiques europees i de Rússia, el Canadà i Alaska, incloent Nova Terra, Spitsbergen, Groenlàndia i Baffin
* Pusa hispida krascheninikovi: nord del mar de Bering
* Pusa hispida ochotensis: Kamtxatka, mar d'Okhotsk i fins als 35° N de latitud al Japó
* Pusa hispida botnica: mar Bàltic, golf de Bòtnia i golf de Finlàndia
* Pusa hispida ladogensis: llac Làdoga
* Pusa hispida saimensis: llac Saimaa (Finlàndia); és una de les foques més amenaçades del món, només en queden uns 250 individus
Les tres últimes subespècies estan aïllades de la resta, com també l'estretament relacionada foca del Baikal (o nerpa) i la foca del Caspi.

## Referències

* ↑ C. Michael Hogan (2008) Polar Bear: Ursus maritimus, globalTwitcher.com, ed. Nicklas Stromberg Arxivat 2008-12-24 a Wayback Machine.
* Murray, M. S. (2005). Prehistoric Use of Ringed Seals: A Zooarchaeological Study from Arctic Canada. Environmental Archaeology 10 (1): 19-38
* U.S. National Marine Fisheries Service ringed seal webpage
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Sayat-Nova (cràter)

Sayat-Nova és un cràter d'impacte en el planeta Mercuri de 146 km de diàmetre. Porta el nom del poeta armeni Saiat-Novà (1712-1795), i el seu nom va ser aprovat per la Unió Astronòmica Internacional el 1979.

## Referències

* ↑ «Sayat-Nova». Gazetteer of Planetary Nomenclature. United States Geological Survey, 13-10-2016. [Consulta: 31 maig 2017].

## Vegeu també

* Llista de cràters de Mercuri
# Gasela d'Aràbia

La gasela d'Aràbia (Gazella gazella) és una espècie de gasela que té una distribució àmplia però desigual per la Península Aràbiga.
Viu a muntanyes, als peus de turons i a les planes costaneres. La seva distribució està estretament relacionada amb la de les acàcies que creixen en aquestes àrees. És una espècie principalment pasturadora, tot i que pot variar els costums depenent de la disponibilitat d'aliments. Està menys ben adaptada a les condicions caloroses i seques que la gasela comuna, que sembla haver substituït la gasela d'Aràbia a parts de la seva distribució a l'acabament de l'Holocè, en un període d'escalfament climàtic. En queden menys de 15.000 exemplars dins el seu àmbit de distribució natural més de 10.000 dels quals són de la subespècie G. g. cora, menys de 3.000 de la subespècie israeliana G. g. gazella, menys de 1.000 de G. g. farasani, menys de 250 de G. g. muscatensis i 19 de la subespècie G. g. acaiae.

## Referències

* ↑ Murray Wrobel. Elsevier's Dictionary of Mammals. Elsevier, 18 novembre 2006, p. 190–. ISBN 978-0-08-048882-0.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Regió H I

Una regió H I és un núvol format per hidrogen atòmic fred, poc dens i molt feblement ionitzat, al voltant de 10$^{−4}$ (una partícula entre 10.000), amb temperatures al voltant de 100 K. Aquestes regions HI són d'hidrogen atòmic neutre, mentre que les HII ho són d'hidrogen ionitzat i H₂ d'hidrogen molecular. Les regions HI no emeten radiació en el rang visual, només en el rang de ràdio.
L'emissió està concentrada en una línia espectral procedent de la transició superfina d'hidrogen (entre estats en els que l'espín de l'electró i el protó és paral·lel i antiparal·lel) centrada en 1.420 MHz. Aquesta línia de l'hidrogen també és coneguda com la línia de 21 cm i és molt útil per a estudiar la dinàmica de galàxies.
Aquesta línia té una molt baixa probabilitat de transició, per tant requereix gran quantitat de gas d'hidrogen per poder veure-la. En fronts d'ionització, on les regions H I col·lideixen amb el gas ionitzat (com el de les regions HII) aquestes darreres brillen molt més. El mètode de Tully-Fischer usa l'ample d'aquesta línia per a estimar la lluminositat d'una galàxia (el que juntament amb un mesurament de la seva lluentor permet estimar la seva distància).
El mapatge de les emissions H I amb radiotelescopis és una tècnica que s'usa per a determinar l'estructura de les galàxies espirals. També s'usa per a mapar les disrupcions gravitacionals entre galàxies. Quan dues galàxies col·lideixen, el material és ejectat en fils, cosa que permet als astrònoms determinar la direcció del moviment de les galàxies.

## Bibliografia

* Anderson, Kevin J & Churchwell, Ed «The Anatomy of a Nebula». Astronomy, 13, 1985, pàg. 66–71. Bibcode: 1985Ast....13...66C.

## Vegeu també

* Regió HII
# Kung Fu Wa!

Kung Fu Wa! (xinès simplificat: 天真与功夫袜, pinyin: Tiān Zhēn Yǔ Gōng Fū Wà) és una sèrie de televisió infantil d'animació xinesa produïda per UYoung Media i Tencent Penguin Pictures. La sèrie segueix la història d'una xica jove a qui se li atorguen superpoders gràcies a l'ajuda d'un mestre d'arts marcials convertit en un calcetí antropomòrfic.
Amb una audiència objectiu entre els 6 i els 9 anys, la primera temporada es va estrenar a la Xina el 3 d'agost de 2021 a Tencent Video, i al Regne Unit el 25 de juliol de 2022 a Pop.

## Trama

Tee Zeng, de huit anys, troba un calcetí estrany, d'un altre món, que en realitat és un mestre de Kung Fu anomenat Kung Fu Wa. Portar el calcetí transforma Tee Zeng en la superheroïna Kung Fu Girl. Ella i Kung Fu Wa han de completar missions i protegir la seua llar, Starry Island.

## Transmissió

La sèrie es va estrenar per primera vegada a Tencent Video, per a la Xina, l'agost de 2021. El juny d'aquell any, Federation Kids & Family, la filial d'entreteniment familiar de la distribuïdora de cinema amb seu a París Federation Studios, va adquirir els drets de distribució del programa per a la majoria dels mercats internacionals; UYoung Media, però, mantindria els drets de distribució estrangers per al mercat llatinoamericà.
El juliol del 2022, es va emetre a Latinoamèrica mitjançant el canal Discovery Kids.

## Referències

* ↑ Shah, Zeenya «New international sales for Chinese animated series Kung Fu Wa!». Kidscreen, 26-04-2022.
* 1 2 «Federation Kids & Family y Uyoung: Kung Fu Wa! llegará a Discovery Kids LatAm y Pop UK». Prensario. [Consulta: 6 novembre 2024].
* ↑ «Kung Fu Sock» (en anglès). TV Guide.
* ↑ «Kung Fu Sock, 12:00pm on Pop Max» (en anglès). .
* ↑ John Hopewell. «Federation Kids & Family to Distribute ‘Kung Fu Wa!’ From China’s Tencent Video and UYoung Media», 10-06-2021. [Consulta: 22 octubre 2023].
* ↑ «More talents shine as Chinese animation industry celebrates 100th birthday - Global Times». Global Times, 07-06-2022. [Consulta: 6 novembre 2024].
# Pasadena Hills

Pasadena Hills és una població dels Estats Units a l'estat de Missouri. Segons el cens del 2000 tenia 1.147 habitants.

## Demografia

Segons el cens del 2000, Pasadena Hills tenia 1.147 habitants, 460 habitatges, i 316 famílies. La densitat de població era de 1.925,5 habitants per km².
Dels 460 habitatges en un 29,8% hi vivien nens de menys de 18 anys, en un 51,1% hi vivien parelles casades, en un 14,8% dones solteres, i en un 31,1% no eren unitats familiars. En el 25,7% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,02.
Per edats la població es repartia de la següent manera: un 22,5% tenia menys de 18 anys, un 6,8% entre 18 i 24, un 27,6% entre 25 i 44, un 32,4% de 45 a 60 i un 10,7% 65 anys o més.
L'edat mediana era de 41 anys. Per cada 100 dones de 18 o més anys hi havia 75,7 homes.
La renda mediana per habitatge era de 83.438 $ i la renda mediana per família de 91.354 $. Els homes tenien una renda mediana de 77.500 $ mentre que les dones 52.596 $. La renda per capita de la població era de 48.065 $. Entorn del 7% de les famílies i l'1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pasadena Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Pasadena Hills». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Florin Mina

Florin Mina (Tulcea, 3 de juliol de 1959 - 2006) és un jugador de voleibol romanès, ja retirat, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on guanyà la medalla de bronze en la competició de voleibol. El 1981 guanyà la medalla d'or a les Universíades disputades a Bucarest.

## Referències

* 1 2 «Olympedia – Florin Mina». [Consulta: 24 agost 2023].
# Pickering (Missouri)

Pickering és una població dels Estats Units a l'estat de Missouri. Segons el cens del 2000 tenia 154 habitants.

## Demografia

Segons el cens del 2000, Pickering tenia 154 habitants, 71 habitatges, i 47 famílies. La densitat de població era de 330,3 habitants per km².
Dels 71 habitatges en un 25,4% hi vivien nens de menys de 18 anys, en un 59,2% hi vivien parelles casades, en un 2,8% dones solteres, i en un 33,8% no eren unitats familiars. En el 29,6% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,66.
Per edats la població es repartia de la següent manera: un 18,2% tenia menys de 18 anys, un 12,3% entre 18 i 24, un 29,2% entre 25 i 44, un 18,2% de 45 a 60 i un 22,1% 65 anys o més.
L'edat mediana era de 40 anys. Per cada 100 dones de 18 o més anys hi havia 103,2 homes.
La renda mediana per habitatge era de 29.167 $ i la renda mediana per família de 42.917 $. Els homes tenien una renda mediana de 29.167 $ mentre que les dones 26.875 $. La renda per capita de la població era de 16.125 $. Entorn del 9,3% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pickering». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Pickering». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Charles Haughey

Charles James Haughey (irlandès Cathal Ó hEochaidh; Castlebar, 16 de setembre, 1925 – 13 de juny, 2006) fou el sisè Taoiseach de la República d'Irlanda. Militant del Fianna Fáil, era fill d'un antic militant de l'IRA, també fou gendre de Seán Lemass.
Diputat des del 1957 i ministre de justícia el 1961, agricultura (1964-1966) i finances (1966-1970). El 1970 va ser jutjat dues vegades per conspiració per utilitzar fons governamentals per adquirir armes per a l'IRA Provisional; el primer judici va ser avortat, i va obtenir l'absolució en el segon. Fou destituït del govern de Jack Lynch, però va romandre com a diputat al Dáil Éireann i va obtenir un fort suport entre la base del seu partit.
Jack Lynch després dels atemptats contra Lluís Mountbatten, oncle de la Reina d'Anglaterra i l'Emboscada de Warrenpoint que va matar 18 soldats britànics el 27 d'agost de 1979 va discutir una revisió radical de la seguretat i una major cooperació transfronterera amb la nova primera ministra britànica, Margaret Thatcher, dimitint poc després, i Haughey el substituí com a cap del Fianna Fáil.

### Taoiseach

Haughey esdevingué taoiseach el 1979-1981, el 1982 i el 1987-1992. Charles Haughey es va veure obligat a dimitir l'11 de febrer de 1992 com a cap del Fianna Fáil i taoiseach en 1992 després que el líder dels Progressive Democrats (PD), Desmond O'Malley, va dir que la credibilitat de la Coalició formada per Fianna Fáil i PD després de les eleccions al Dáil Éireann de 1989 estava amenaçada, i l'alternativa era la convocatòria d'eleccions generals, sent substituït per Albert Reynolds.

## Referències

* ↑ Marsh, Michael. «Charles Haughey» (en anglès). Encyclopaedia Britannica. [Consulta: 14 febrer 2025].
* ↑ English, 2003, p. 220.
* ↑ Downie Jr., Leonard. «Lynch To Resign as Irish Premier» (en anglès). The Washington Post, 05-12-1979. [Consulta: 16 març 2025].
* ↑ «PDs Force Taoiseach's Resignation» (en anglès). RTÉ, 2017. [Consulta: 23 gener 2025].